|  |  |  |
| --- | --- | --- |
| **IZVJEŠĆE O PROVEDENOM SAVJETOVANJU**  **SA ZAINTERESIRANOM JAVNOŠĆU** | | |
| Naslov dokumenta | Nacrt prijedloga Proračuna Zadarske županije za 2017. godinu s prijedlogom projekcija za 2018. i 2019. godinu | |
| Stvaratelj dokumenta, tijelo koje provodi savjetovanje | Zadarska županija  Upravni odjel za proračun i financije | |
| Cilj i glavne teme savjetovanja | Sukladno članku 11. Zakona o pravu na pristup informacijama („Narodne novine“ broj 25/13, 85/15) provedeno je javno savjetovanje o Nacrtu prijedloga Proračuna Zadarske županije za 2017. godinu s prijedlogom projekcija za 2018. i 2019. godinu.  Proračun Zadarske županije za 2017. godinu s prijedlogom projekcija za 2018. i 2019. godinu donosi Županijska skupština Zadarske županije sukladno odredbama Zakona o proračunu (Narodne novine broj 87/08, 136/12 i 15/15) i Statuta Zadarske županije (Službeni glasnik Zadarske županije br. 15/09, 7/10, 11/10, 4/12, 2/13 i 14/13).  Proračun je akt kojim se procjenjuju prihodi i primici te utvrđuju rashodi i izdaci Zadarske županije za jednu godinu, u skladu sa zakonom i odlukom donesenom na temelju zakona.  Projekcija proračuna procjena je prihoda i primitaka te rashoda i izdataka proračuna za višegodišnje razdoblje. | |
| Datum dokumenta | studeni 2016. godine | |
| Je li nacrt bio objavljen na internetskim stranicama ili na drugi odgovarajući način?  Ako jest, kada je nacrt objavljen i koliko vremena je ostavljeno za savjetovanje?  Ako nije, zašto? | Nacrt prijedloga odluke objavljen je na internetskoj stranici Zadarske županije [www.zadarska-zupanija.hr](http://www.zadarska-zupanija.hr).  Javno savjetovanje trajalo je 22 dana te je bilo otvoreno od 24. listopada do 15. studenoga 2016. godine. | |
| Koji su predstavnici zainteresirane javnosti dostavili svoja očekivanja? | Tijekom internetske javne rasprave bilo je jedna primjedba na Nacrt prijedloga Proračuna Zadarske županije za 2017. godinu s prijedlogom projekcija za 2018. i 2019. godinu i to:  1. Lokalna akcijska grupa „BURA“, Petra Zoranića61, Maslenica, 23243 Jasenice | |
| ANALIZA DOSTAVLJENIH PRIMJEDABA:  Prihvaćene primjedbe  Primjedbe koje nisu prihvaćene i obrazloženje razloga za neprihvaćanje | **Primjedba se odnosi na slijedeće:**  „U prijedlogu proračuna nije vidljivo da su osigurana sredstava za pedfinanciranje LAG-ova i LAGUR-ova, kao što je to slučaj s drugim županijama. Smatramo da se po LAG-u treba osigurati minimalno 100.000,00kn donacije za normalan rad i jamstvo za zaduženje za provedbe projekata u visini 100.000,00kn po LAG-u tj. LAGUR-a. LAG Bura je odobreni LAG kojemu je dodjeljeno 7.014.193,20 HRK za provedbu Lokalne razvojne strategije. Na području Županije djeluju ovakvih 6 organizacija (3 LAG-a i 3 LAGUR-a) koji će raspolagati sa sredstvima više od 35.000.000,00 HRK. Najveća problematika provedbe naših LRS je predfinanciranje. Mi smo od naše županije ove godine dobili potporu od 0,00 HRK kao i ostali LAG-ovi i LAGUR-ovi u Zadarskoj Županiji. Neuvršavanjem navedenih stavki u proračun ruralni razvoj zadarske županije ostati će na sramotnom hrvatskom dnu, dok je i sama Hrvatska po ovom pitanju na europskom dnu. Dakle dno dna“.  **Primjedba je proslijeđena u Upravni odjel za poljoprivredu koji je primjedbu odbio uz slijedeći odgovor:**  „U prijedlogu Proračuna Zadarske županije za 2017. godinu i projekcijama za 2018. i 2019. godinu u razdjelu 070 UPRAVNI ODJEL ZA POLJOPRIVREDU kroz aktivnost A3601-03 Potpore u poljoprivredi i ruralnom razvoju planirana su sredstva u iznosu od 150.000,00 kn za Potpore udrugama u poljoprivredi i ruralnom razvoju.  Planirana sredstva u skladu su s financijskim mogućnostima Zadarske županije , a sam postupak dodjele sredstava provodi će se, kao i do sada, sukladno Odluci o financiranju programa i projekata od interesa za opće dobro koje provode udruge iz sredstava proračuna Zadarske županije ( Službeni glasnik Zadarske županije broj 22/15) objavom Javnog poziva. Predfinanciranje rada udruga nije predviđeno proračunom Zadarske županije zbog limitiranih sredstava.“ | |
| Troškovi provedenog savjetovanja | Provedba internetskog savjetovanja nije iskazivala dodatne financijske troškove. | |
| Tko je i kada izradio izvješće o provedenom savjetovanju? | Ime i prezime:  Nikica Miletić | Datum:  30. studenog 2016. godine |